**Kivonat**

**Telki Község Önkormányzat Képviselő-testületének**

**2018. június 7-én megtartott ülésének**

**jegyzőkönyvéből**

**Telki Község Képviselő-testülete**

**76/2018. (VI.07.) számú önkormányzati határozata**

**„Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítása”**

**tárgyú uniós nyílt közbeszerzési eljárás lezárása**

Telki község Képviselő-testülete 6/2018. (I.11.) Öh.számú határozatával döntött arról, hogy atelepülési szilárd kommunális hulladék gyűjtésére, szállítására és ártalmatlanítására vonatkozó kötelező közszolgáltatás ellátására közbeszerzési eljárást ír ki.

Az ajánlattételi határidőig - azaz 2018. április 12. napjáig, az alábbi cégek nyújtottak be ajánlatot az eljárást lebonyolító OKFON ZRt. címére:

* Zöld Bicske Nonprofit Kft (2060 Bicske, Csákvári út 45. )
* NHSZ Vértes Vidéke Hulladékgazdálkodási Nonprofit Kft. (2800 Tatabánya, Erdész utca E.)
* Depónia Nonprofit Kft. (8000 Székesfehérvár, Sörház tér 3.)

A hiánypótlásra felszólított ajánlattevők – a Zöld Bicske Nonprofit Kft (2060 Bicske, Csákvári út 45.), NHSZ Vértes Vidéke Hulladékgazdálkodási Nonprofit Kft. (2800 Tatabánya, Erdész utca E.),és a Depónia Nonprofit Kft. (8000 Székesfehérvár, Sörház tér 3.) - az előírt határidőig benyújtották a hiánypótlásukat.

A bíráló bizottság ezt követően az ajánlatokat értékelte és megállapította, hogy mindhárom ajánlattevő ajánlata érvényes.

A bírálóbizottság az ajánlatokat – az ajánlattételi felhívásban foglaltaknak megfelelően –a **legjobb ár-érték arány**t megjelenítő értékelési szempont szerint értékelte és megállapította, hogy a legjobb ár-érték arányt tartalmazó ajánlatot a **Zöld Bicske Nonprofit Kft.** ajánlattevő tette.

A bizottság megállapította, hogy a **Zöld Bicske Nonprofit Kft.** ajánlattevő alkalmas a szerződés teljesítésére.

A bírálóbizottság egyhangúlag javasolja a fentiek alapján a képviselő-testületnek:

*- a közbeszerzési eljárást* ***eredményes****en lezárni*

*- megállapítani, hogy a* ***Zöld Bicske Nonprofit Kft.*** *ajánlattevő ajánlata* ***érvényes****, mivel ezen**ajánlattevő a szerződés teljesítésére alkalmas és nem állnak fenn vele szemben a Kbt. 62. § (1)-(2) bekezdésében felsorolt kizáró okok, illetve a Kbt. 73.§-ban meghatározott érvénytelenséget okozó körülmények,*

*- megállapítani, hogy a* ***NHSZ Vértes Vidéke Hulladékgazdálkodási Nonprofit Kft.*** *ajánlattevő ajánlata* ***érvényes****, mivel ezen**ajánlattevő a szerződés teljesítésére alkalmas és nem állnak fenn vele szemben a Kbt. 62. § (1)-(2) bekezdésében felsorolt kizáró okok, illetve a Kbt. 73.§-ban meghatározott érvénytelenséget okozó körülmények,*

*- megállapítani, hogy a* ***Depónia Nonprofit Kft.*** *ajánlattevő ajánlata* ***érvényes****, mivel ezen**ajánlattevő a szerződés teljesítésére alkalmas és nem állnak fenn vele szemben a Kbt. 62. § (1)-(2) bekezdésében felsorolt kizáró okok, illetve a Kbt. 73.§-ban meghatározott érvénytelenséget okozó körülmények,*

* ***nyertesként*** *a* ***Zöld Bicske Nonprofit Kft.*** *ajánlattevőt kihirdetni,*
* ***második helyezettként a Depónia Nonprofit Kft.*** *ajánlattevőt kihirdetni.*

A Bíráló Bizottság megállapította, hogy mindkét érvényes ajánlatot tevő ajánlattevő alkalmas a szerződés teljesítésére mind pénzügyi-gazdasági, mind műszaki-szakmai szempontból:

A **legjobb ár-érték arány**t megjelenítő ajánlatot a Zöld Bicske Nonprofit Kft. (2060 Bicske, Csákvári út 45.) adta. A Bíráló Bizottság javaslata alapján a képviselő-testület a települési szilárd kommunális hulladék gyűjtésére, szállítására és ártalmatlanítására vonatkozó kötelező közszolgáltatás ellátásának elvégzésével szóló közbeszerzés nyertesének a **Zöld Bicske Nonprofit Kft.-t** (2060 Bicske, Csákvári út 45.), továbbá második helyezetnek a **Depónia Nonprofit Kft. –t** (8000 Székesfehérvár, Sörház tér 3.) **hirdeti ki**.

A képviselő-testület a települési szilárd kommunális hulladék gyűjtésére, szállítására és ártalmatlanítására vonatkozó kötelező közszolgáltatás ellátására a Zöld Bicske Nonprofit Kft.-vel (2060 Bicske, Csákvári út 45.), visszalépés esetén a második helyezettel a Depónia Nonprofit Kft. –vel köt (8000 Székesfehérvár, Sörház tér 3.) szerződést.

A képviselő-testület felhatalmazza a polgármestert (az eljárást lebonyolító OKFON Zrt. bevonásával) az eljárás eredményének kihirdetésére, az eljárásra beérkezett ajánlatok elbírálásáról készített összegezés ajánlattevőknek való megküldésére.

A képviselő-testület felhatalmazza a polgármestert a vonatkozó szerződés aláírására.

Felelős: polgármester

Határidő: szerződéskötés az eredményhirdetést követő 11 nap

Deltai Károly sk. dr. Lack Mónika sk.

polgármester jegyző

A kiadmány hiteléül:

dr. Lack Mónika

 jegyző